JUMAL KÕNELEB
Tere jälle!
Teretulemast vaatama saadet "Jumal kõneleb".
Minu nimi on Jan Cedercreutz
ning minuga on siin mu armas ja imeline abikaasa Joy.
Kas ma olen imeline? - Oled küll. Väga vägev.
Toredasti öeldud. - See on täitsa tõsi ka.
Meil on täna taas midagi südamel.
Oleme teinud neid saateid pikalt.
Ilmselt juba kolm aastat või midagi sinna kanti.
Kõik see, millest me räägime,
mida uurime ja püüame koos mõista, koondub tegelikult kõik ühte punkti.
Kõik see, mida januneme enam teada ja tundma õppida,
mida igatseme ja januneme, see kõik on Jeesus. - Aamen.
Teda me tahamegi.
Teda.
Oleme saanud teada, et Ta elab.
Kui elada Temaga aastast aastasse..
Mäletan, et usule tulles kartsin,
et usklikuks saades kaob minu oma tahe kuidagi ära.
Kas pean ära andma oma otsustusvõime?
Kas Jumal teeb minuga midagi vägivaldselt,
kui hakkan Talle lähenema?
Kas ma julgen seda teha?
Meil oli sel ajal hea luteri kiriku pastor,
kes aitas meid ning ütles: "Joy, see pole üldsegi nii.
Muidugi ei kao sinu vaba tahe kuhugile."
Võid millal iganes lõpetada, kui sa peaksid seda soovima.
Kui sind ei huvita usuelu, võid millal iganes lõpetada.
Minu jaoks oli see oluline info.
Ma ei teadnud, et see käib nii.
Mitte, et kui võtad kord Jeesuse vastu ning miski plahvatab.
Toimub mingi kohutav muutus.
See ei ole nii.
Meil on kogu aeg vaba tahe.
Kogu aeg on võimalus lõpetada sellest jahumine.
Imeline, et mida kauem elame koos Temaga,
seda selgemaks Ta saab.
Seda tugevamalt Ta mõjutab meie elusid.
Seda rohkem oleme kogenud imesid
ja kuidas Ta on meiega koos argipäeva keskel kogu aeg.
Näiteks nüüd juhtus üks tore asi.
Kahjuks mul pole seda nüüd kaasas,
aga oli selline tavaline asi, et mul läks mobiiltelefon katki.
Mobiil on vajalik asi, aga need on tänapäeval üsna kallid.
Vähemalt nutitelefonid.
Kui soovid kasutada internetti, siis sellised on kallid,
enamasti üle saja euro või veidikene alla selle.
Palvetasin: "Issand, ma vajan nüüd töötelefoni."
Seejärel juhtus imeline lugu.
Räägi sina, sest tõid selle mulle.
See oli naljakas lugu jah.
Poemüüjal polnud odavaid telefone.
Leidsin odavamat sorti 79-eurose nutitelefoni.
Pidin siiski vaatama muid, mis olid liiga kallid.
Müüjal oli aga lauasahtlis telefon, mille üks klient oli tagastanud,
sest ekraan oli ta silmade jaoks liiga väike ja ta ei näinud hästi.
Ta tõi selle tagasi ja ei soovinud raha tagastust.
Müüja ei teadnud, mida teha ja müüs selle võileivahinna eest.
Ma sain tuua Joyle peaaegu tasuta saadud mobiili.
Selliseid väikseid ja samas suuri imesid juhtub kogu aeg.
See on abiks elus.
See on imeline selle juures, kui anda oma elu Jeesusele,
saad teekaaslase ega pea enam üksi elama.
Jeesus on minu elu allikas, Ta on minu parim sõber
minu lohutaja, Tervendaja ja annab mu ellu rõõmu,
sest Ta on alati täis rõõmu, täis vabadust ja armastust.
Ta on alati täis, mida vajan.
Ta on allikas.
Tahame täna rääkida allikast, kes on meie elu allikas.
See on vägev ja rõõmustav asi.
Me ei ela mingi kristliku koorma alla,
millega püüame kuidagi toime tulla ja olla head vaimulikud kristlased.
Me lihtsalt elame koos Jeesusega. - Oleme rõõmsad Jumala teenijad.
Lihtsalt elame Temaga koos. - Meil on Temaga koos lõbus.
Ma sain usklikuks pärast seda, kui olin õppinud psühholoogiks.
Õpingute ajal olin otsinud elu mõtet
ning minu jaoks oli vägev, kui kohtusin Jeesusega
ning selgus, et elu mõte oli hoopis isik, kelleks oli Jeesus.
See polnud mingi tee, filosoofia või tõde.
See oli hoopis Tema, kes on tee, tõde ja elu.
Igaüks meist igatseb armastust ja rahu.
Kust me selle leiame tänapäeva maailma kiirustamises?
Kust sina seda otsid?
Kas otsid seda ajaviitmisest, meediast või teistelt inimestelt?
Ma ei tea seda.
Olen ise küll pidanud pettuma,
kui olen otsinud seda inimestelt, ajaviitest, tööst või kasvõi Joyst.
Isegi mina ei ole täiuslik. - Ei.
Piibel ütleb 1. Johannese 4:18:
"Armastuses ei ole kartust, vaid täiuslik armastus
ajab kartuse välja, sest kartuses on karistus,
aga kartja ei ole saanud täiuslikuks armastuses."
Johannes kirjutab,
et on olemas täiuslik armastus, milles ei ole mingit kartust.
Ei mingit survet saavutada midagi või sundust ega iket.
Ainult tingimusteta, puhas, imeline armastus.
See on olemas.
Johannes ei pea siiski silmas, et saaksime armastuses täiuslikeks.
Ma oleksin korraga see allikas,
kes täidab kogu maailma ja Joy kõik vajadused.
Johannes mõtleb sellega, et on olemas täiuslik armastus,
on olemas Jeesus, Taevaisa ja Püha Vaim,
Jumal, kes on see alikas.
Milline kergendus, kui Tema võib olla see allikas.
Psalm 34:6.
"Kes tema poole vaatavad, säravad rõõmust."
Psalm 27:4
"Ühte ma olen palunud Issandalt; seda ma üksnes nõuan,
et ma saaksin asuda Issanda kojas kogu oma eluaja
ning tähele panna Issanda leebust ja mõtiskleda tema templis.
Sest ta peidab mind oma majasse kurjal ajal,
ta peab mind salajas oma telgi pelgupaigas.."
Sellest pole midagi paremat.
Üks päev Sinu õuedes on parem kui tuhat muid.
Pole midagi, mis rahuldaks meid nagu hetk Temaga koos.
Me leiame Piiblist neid,
kes on püüdnud Jumalat teenida omast jõust.
Näiteks Mooses ja Peetrus.
Jumal kasutas neid mõlemaid siiski vägevalt peale seda,
kui nad olid läbi kukkunud peale omast jõust üritamist.
Näeme Moosese kohta 5. Moosese 34:10:
"Aga Iisraelis ei tõusnud enam niisugust prohvetit nagu Mooses,
keda Issand tundis palgest palgesse.."
Mooseski pidi läbi tegema oma kõrbeteekonna enne,
kui ta mõistis, et ei saa taevase Isata hakkama.
"Ma ei saa sellega ilma Sinuta hakkama, Issand."
Kui loed Vana Testamenti, siis näed, kuidas ta nördimuses
ja raskuste tekkides pöördus alati Jumala poole.
Mõnikord läks ta Hoorebi mäele
ning oli nelikümmend päeva ja ööd Issanda ligiolus.
Mitte sunduse tõttu vaid ta armastas olla Issanda ligiolus.
Ta suhtles Jumalaga palgest palgesse.
Seetõttu ta jaksas seista
ja tal oli nii suur jõud ning ta kaudu sündisid imed,
sest ta tundis Jumalat, kes teeb imesid.
Sama näeme ka Peetruse kohta.
Peetrus salgas Jeesust kolm korda.
Kui Peetrus kohtus Jeesusega uuesti rannal pärast ülestõusmist
ning Jeesus oli valmistanud jüngritele hommikusöögi,
siis Peetrus jooksis kaldale Jeesuse juurde.
Jeesus küsis temalt kolm küsimust.
Johannese evangeelium 21:15-17: "Kui nad nüüd olid einet võtnud,
ütles Jeesus Siimon Peetrusele: "Siimon, Johannese poeg,
kas sa armastad mind rohkem kui need?"
Peetrus ütles talle: "Jah, Issand, sina tead, et sa oled mulle armas."
Jeesus ütles talle: "Sööda mu tallesid!"
Tema ütles talle veel teist korda:
"Siimon, Johannese poeg, kas sa armastad mind?"
Ta vastas talle: "Jah, Issand, sina tead, et sa oled mulle armas."
Jeesus ütles talle: "Hoia mu lambaid kui karjane!"
Tema ütles talle kolmandat korda:
"Siimon, Johannese poeg, kas ma olen sulle armas?"
Peetrus jäi kurvaks, et Jeesus
küsis temalt kolmandat korda: "Kas ma olen sulle armas?"
Ja ta ütles temale:
"Issand, sina tead kõik, sina tead, et sa oled mulle armas."
Jeesus ütles talle: "Sööda mu lambaid!"
Jeesus ei sõidelnud Peetrust ega noominud teda mingil moel.
Ta lihtsalt küsis Peetruselt, kus on tema jõu allikas.
Kas see allikas on minu armastus või on sinu tugevuseks oma jõud?
Kas armastad mind, Peetrus?
Peetrus oli Piibli sõnul kohtunud Jeesusega juba enne seda.
Võime vaid kujutleda, kuidas ta murdus
ning Jeesus näitas talle oma armastust ja armu.
Seepeale Peetrus mõistis,
et vajan seda ja ei midagi muud, sest ei saa sinuta, Jeesus hakkama.
Nüüd ütles ta kolm korda: "Jah, Jeesus, oled mulle armas."
Lõpuks veel: "Tead, Jeesus, et Sa ole mulle armas."
See ei olnud mingi manitsuskõne ega ole ka manitsuskõne sinule,
kui tunned, et sul pole sellist armastust Jeesuse vastu.
Meil pole kellegil seda armastust.
Seetõttu Piibel ütleb, et Tema on armastanud meid.
Armastame, sest Ta on armastanud meid.
Minu jõuallikas ei ole
minu suurepärane lapsepõlv, minu vanemate armastus,
minu karismaatiline olemus ega isegi mitte mu abikaasa Joy.
Mu jõuallikas on teadmine, et Jeesus armastab mind.
Vajan Teda täna sama palju, kui usklikuks saades.
Ma vajan teda sama palju ja veel rohkem ka homme.
Tunnen, et pean sellest rääkima, sest maailma olukord on vahel karm.
See ei tundu minevat sugugi paremaks.
Selle kõige keskel vajame ja võimegi vajada Jeesust.
Me vajame seda allikat, mis on alati samasugune.
See on imeline, et me tohime seda vajada.
Ta tahab olla see allikas.
Psalm 42:1-2 "Otsekui hirv igatseb veeojade järele,
nõnda igatseb mu hing sinu juurde, Jumal!
Mu hing januneb Jumala järele, elava Jumala järele;
millal ma tulen ja näen Jumala palet?"
Janu, mis on me kõikide sees.
Janu, vajadus ja igatsus on meie jõuallikas.
Minu meelest on imeline,
et ka Jeesus ise ütleb nii, et Ta ei või teha midagi iseenesest.
Ta ei saanud iseenesest midagi teha
vaid üksnes seda, mida nägi Isa ees tegevat.
Jeesus ise ütleb: "Isa, ma ei saa teha midagi ilma sinuta."
See on imeline saladus, et kogu me olemine
ja kogu me elu on mõeldud olema ühenduses taevase Isaga.
Meid pole mõeldud ise hakkama saama
ja vahetevahel saama sellele elule mingit tuge.
Meid on loodud elama Temaga avatud ühenduses kogu aeg.
Seda on nii imeline teada.
Jeesus õpetab mäejutluses, Matteuse evangeelium 5:3:
"Õndsad on need, kes on vaimus vaesed."
Õndsad.
See tähendab taevast rõõmu ja täis taevalist õndsust.
Mõelda vaid, et võime olla õndsad.
Kuidas saab inimene olla õnnis selles maailmaajastus?
Õndsad on vaimus vaesed. Miks?
Vaimus vaene inimene on janune ja ütleb:
"Issand, ma vajan Sind ega või elada ilma Sinuta!"
Õndsad on vaimus vaesed, sest nende päralt on Taevariik.
Meie vaimulik vaesus ja janu,
kui igatseme ja otsime Teda, annab meile vastu Taevariigi.
Õndsad on kurvad, sest neid lohutatakse.
Õndsad on tasased, sest nemad pärivad maa.
Õndsad on need, kellel on nälg ja janu õiguse järele.
Kui januneme Issanda ning õiguse järele..
"Nemad saavad küllaga."
See on nii võimas asi.
See polnudki kunagi nii,
et mina peaksin olema tugev või täiuslik.
Võin olla vajaduses, janune, selline, kes igatseb Issandat.
See on minu tugevus ja selleks on mind loodud.
Sel hetkel püsin Temas ja tahan olla Temaga koos.
Mind toidetakse, lohutatakse ning pärin Taevariigi.
Imeline on näha, et Piibel räägib ka teistest,
peale nende, kes omas jõus läbi kukkusid.
Olnud on ka neid, kes olid Issanda ligiolus.
Nende kohta ei öelda kunagi midagi halba
või et nad peaksid ise hakkama saama.
Kunagi ei ole öeldud sedasi.
Näeme, et Johannesest öeldakse Johannese evangeeliumi 13:23:
"Üks ta jüngritest, see, keda Jeesus armastas.."
Ta hingas õhtusöömajal Jeesuse rinna najal.
Johannes vajas täiskasvanud mehena Jeesust niivõrd.
Ma ei suuda seda enam vaid tahan lihtsalt olla siin.
Siin ei mainita, et Jeesus oleks teda manitsenud:
"Ise juba täiskasvanud mees, püüa end nüüd kokku võtta!"
Ta lihtsalt nõjatus Jeesusele.
Issand näitas mulle, et see oli just see hetk,
millal Johannes sai tõesti kogeda seda Jumala armastust.
See andis talle ilmutuse, et ta ei rääkinud endast enam,
kui lihtsalt jüngrist või endisest kalamehest
vaid kui jüngrist, keda Jeesus armastab.
Oo, Jeesus armastab mind.
Ma tohin olla lihtsalt siin.
Samal ajal kui Peetrusest õhkus veel oma jõudu
ja püüdis olla hea teenija, oli Johannesel midagi paremat.
See on parem.
Näeme Piiblist edasi, et see andis Johannesele julguse,
mida Peetrus püüdis omast jõust saavutada.
Johannes oli jüngreist ainus, kes saatis Jeesust ristini välja.
Ta ei kartnud enam.
Teine näide on imelisest naisest Maarjast.
Luuka evangeelium 10:41-42.
Marta askeldab seal ja palub, et Jeesus saadaks ka Maarja tööle,
sest ta ei jõua teha kõike üksinda, siis Issand vastab talle öeldes:
"Marta, Marta, sa muretsed ja vaevad ennast paljude asjadega."
Kuula, mida Jeesus edasi ütleb: "aga tarvis on vaid üht."
Elus on vähe asju, mis on päriselt vajalikud.
Jeesus võtab asja veel rohkem kokku
ja see on minu meelest nii võimas: "aga tarvis on vaid üht."
Vähesed asjad on olulised ja õieti on tarvis vaid üht.
"Maarja on ju valinud hea osa.."
Maarja on valinud tähtsaima osa ja seda ei võeta temalt ära.
Ma ei aja Maarjat ära.
Ta võib vajada mind just nii palju, kui ta tahab.
Johannes võib olla minu ligidal just nii kaua, kui ta soovib.
Ma ei saada neid ära, sest nad on leidnud kõige tähtsama.
Nad on leidnud mu armastuse ning neilt ei võeta seda ära.
See võib kõlada sinule kummalisena.
Sulle võib tulla uudisena, et võid vajada Jumalat.
Kas tohin lihtsalt olla Tema ligiolus?
Kas tohin lihtsalt olla või mitte?
Kas ma ei pea midagi saavutama?
Sul võib olla aastaid õlgadel koorem, miski, mis sunnib sind tagant.
Pead palvetama, paastuma, lugema,
käima koguduses ja tegema kõike sunniviisiliselt.
Korraga ütleb siin Jeesus oma Sõna kaudu, et see pole nii.
Võid mind lihtsalt vajada, sest vajad mind.
Võid olla minu ligiolus lihtsalt niisama.
Just nii kaua, kui soovid.
Mina vähemalt vajan seda.
Jeesus õpetab meid Johannese evangeeliumis 15:5:
"Mina olen viinapuu, teie olete oksad.
Kes jääb minusse ja mina temasse, see kannab palju vilja,
sest minust lahus ei suuda te midagi teha."
Jeesus on viinapuu ja meie oleme oksad.
Kas oks püüab ise hirmsasti vilja kanda?
Kas õunapuuoksad on stressis ja püüavad ise teha õunu?
Ponnista nüüd selle õuna nimel.
Kõik oksad koos: "Teeme õunu!"
Ei. Nad on lihtsalt puu küljes.
Meie asi on püsida puu küljes ning viljad tekivad.
Aitäh, Sulle, Issand.
Saame taas olla lihtsalt nagu oksad.
Tohime olla juurdunud Sinusse.
Issand, Sina oled siin meiega koos.
Tänu, Issand, et võime lõõgastuda,
võime lasta lahti pingetest ning tõsta oma pilgu üles.
Issand, oled täis armu ning Sina oled armuallikas.
Võime olla armupäikese all.
Issand, ma tänan Sind, et võime veeta Sinuga palju aega.
Me ei pea kiirustama kohe järgmisesse kohta
vaid tohime siia jääda ning siin püsida.
Jumal, võime elada nii luksuslikku elu, et me püsime Sinus.
Võime elada nii luksuslikku elu, et tohime täituda Su ligioluga.
See on rikkus.
"Vaata," ütleb Issand, "Sina oled minu armas laps.
Mina tahan täita Sind minu ligiolu ja armastusega.
Minu armastus täidab sinu vajadused.
Ära karda, sest Mina olen su Päästja, Tervendaja ja Lohutaja.
Vaata, Minus on eluallikas,
mis täidab sinu igatsuse ja annab sinule rahu."
Tänu, Issand, et Sina oled algus ja lõpp.
Sina oled täiuslik armastus, mis ajab välja kogu hirmu.
Aamen.
Kas see pole vägev!
Elu elava Jumalaga on nii põnev.
See on seiklus ühest päevast teise.
TV7-s on palju saateid,
milles inimesed räägivad nendest seiklustest.
Igaüks meist püüab eri moel uurida ja õppida tundma elavat Jumalat.
See on nii põnev.
Igaüks võib valida just selle saate, mis talle sobib ja teda kõnetab.
Võime kõik üheskoos toetada nende saadete tegemist.
Seda saab teha väga lihtsalt, helistades annetusnumbrile 9001777
Selle kõnega annetad Eesti kanali heaks 7 eurot.
Võid kasutada ka kontonumbreid, mida näed peatselt ekraanil.
Issand on sinuga koos kogu aeg.
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin